2.2.

Kull applikazzjoni għall-approvazzjoni għandu jkollha magħha: 2.2.1. Tliet kopji tad-disinni f’dettall suffiċjenti biex jippermettu l-identifikazzjoni tat-tip u li jirrappreżentaw kif jidher il-fanal ta’ quddiem minn quddiem, b’dettalji tal-istrixxi ta’ appoġġ (ribbing) tal-lenti, jekk ikun hemm, u l-cross-section; id-disinni għandhom jindikaw l-ispazju riservat għall-marka tal-approvazzjoni u, jekk applikabbli: (a) Fil-każ ta’ modulu/i LED, id-disinni għandhom jindikaw ukoll l-ispazju(i) riservat(i) għall-kodiċi speċifika ta’ identifikazzjoni tal-modulu/i (b) Fil-każ ta’ unità/unitajiet tat-tidwil addizzjonali, l-ispazju/i riservat(i) għall-kodiċi speċifika ta’ identifikazzjoni tal-unità/unitajiet tat-tidwil addizzjonali u l-fanal(i) ta’ quddiem li jipproduċu r-raġġ tal-passaġġ prinċipali; (c) Fil-każ ta’ unità/unitajiet tat-tidwil addizzjonali, il-kundizzjonijiet ġeometriċi tal-installazzjoni tal-apparat(i) li jissodisfaw ir-rekwiżiti tal-paragrafu 6.2.8. 2.2.2. Deskrizzjoni teknika qasira li tinkludi: 2.2.2.1. Għal fanali li jaħdmu bl-emissjoni tal-gass, l-għamla u t-tip tal-ballast(i) fil-każ li l-ballast(s) mhux/mhumiex integrat(i) mas-sors(i) tad-dawl; 2.2.2.2. Fil-każ ta’ modulu/i LED, (a) Speċifikazzjoni teknika fil-qosor tal-modulu/i LED; (b) Disinn bid-dimensjonijiet u l-valuri elettriċi u fotometriċi bażiċi u l-fluss luminuż oġġettiv u għal kull modulu LED dikjarazzjoni jekk huwiex sostitwibbli jew le; (c) fil-każ ta’ apparat ta’ kontroll elettroniku tas-sors tad-dawl, informazzjoni dwar l-interfaċċja elettrika meħtieġa għall-ittestjar tal-approvazzjoni; 2.2.2.3. Fil-każ ta’ fanal ta’ quddiem iddisinjat biex jipprovdi tidwil għal-liwi, l-angolu(i) minimu/i tat-timjil biex jissodisfa(w) ir-rekwiżit tal-paragrafu 6.2.8.1. 2.2.3. Żewġ kampjuni ta’ kull tip ta’ fanal ta’ quddiem. Fil-każ ta’ sistema magħmula minn żewġ fanali ta’ quddiem, kampjun wieħed maħsub biex jiġi installat fuq in-naħa tax-xellug tal-vettura u kampjun wieħed maħsub biex jiġi installat fuq in-naħa ta’ lemin tal-vettura; 2.2.4. Għall-fanali ta’ quddiem tal-Klassi B, jew C, jew D jew E biss, għat-test tal-materjal tal-plastik li minnu huma magħmula l-lentijiet: 2.2.4.1. Għall-Klassi B jew C jew D jew E, erbatax-il lenti; 2.2.4.1.1. Għall-Klassi B, C, D jew E, għaxra minn dawn il-lentijiet jistgħu jitbiddlu b’għaxar kampjuni tal-materjal, ta’ daqs mill-inqas 60 x 80 mm, li jkollhom superfiċje ta’ barra ċatt jew imqabbeż u żona sostanzjalment ċatta (raġġ ta’ kurvatura ta’ mhux inqas minn 300 mm) li fin-nofs tkun ta’ daqs mill-inqas 15 x 15 mm. 2.2.4.1.2. Kull lenti jew kampjun ta’ materjal ta’ din ix-xorta għandha/għandu tiġi/jiġi prodott(a) bil-metodu li jkun se jintuża fil-produzzjoni tal-massa; 2.2.4.2. Riflettur li miegħu jistgħu jitwaħħlu l-lentijiet skont l-istruzzjonijiet tal-manifattur. 2.2.5. Għall-fanali ta’ quddiem mgħammra b’sorsi tad-dawl skont ir-Regolament Nru 99 jew mgħammra b’moduli LED biss, għall-ittestjar tar-reżistenza għall-UV ta’ kompenenti li jittrażmettu d-dawl magħmula minn materjal tal-plastik mir-radjazzjoni tal-UV ġejja mis-sorsi tad-dawl fil-fanal ta’ quddiem: 2.2.5.1. Kampjun kull wieħed tal-materjal rilevanti bħal li jkun qed jintuża fil-fanal ta’ quddiem jew kampjun wieħed ta’ fanal ta’ quddiem li jkun fih dawn. Kull kampjun tal-materjal għandu jkollu l-istess dehra u trattament tas-superfiċje, jekk applikabbli, kif maħsub għall-użu fil-fanal ta’ quddiem li għandu jiġi approvat. 2.2.5.2. L-ittestjar tar-reżistenza għall-UV ta’ materjali interni mir-radjazzjoni tas-sors tad-dawl mhuwiex meħtieġ: 2.2.5.2.1. Jekk sorsi tad-dawl li jaħdmu bl-emissjoni tal-gass, tat-tip UV-baxx, qed jiġu applikati kif speċifikat fir-Regolament Nru 99, jew; 2.2.5.2.2. Jekk qed jiġu applikati biss moduli LED tat-tip UV-baxx, kif speċifikat fl-Anness 12 ta’ dan ir-Regolament, jew; 2.2.5.2.3. Jekk ikunu ttieħdu miżuri biex jipproteġu l-komponenti tal-fanal ta’ quddiem rilevanti minn radjazzjoni tal-UV, eż. permezz ta’ filtri tal-ħġieġ. 2.2.6. Ballast wieħed jew apparat wieħed ta’ kontroll tas-sors tad-dawl elettroniku, jekk applikabbli.